На основу члана 9. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Сл.гласник РС“ бр.16/2018) и Програма за доделу буџетских средстава као дотација удружењима грађана из области заштите животне средине за 2020.годину, донето од стране Градског веће под бројем 401-284/2020-III од 09.03.2020.године, конкурсна комисија дана 29.04.2020.године , доноси

**ЛИСТУ ВРЕДНОВАЊА И РАНГИРАЊА ПРОЈЕКАТА**

којима се из буџета града Сремска Митровица додељују средства за финансирање пројеката из области заштите животне средине, по спроведеном конкурсу Градске управе за пољопривреду и заштиту животне средине Града Сремска Митровица расписаном дана 11. марта 2020.године.

**Подржана удружења и пројекти:**

1. Покрету горана Сремска Митровица за пројекат «Заштита Специјални резерват природе Засавица (са додељених 100 бодова у Листи вредновања и рангирања), предлаже се додела износа од 4.000.000,00 динара;
2. Удружење грађана «Стаза здравља» Гргуревци за пројекат: Зелене идеје (са додељених 100 бодова у Листи вредновања и рангирања), предлаже се додела износа од 60.000,00 динара;
3. Сремском еколошком покрету Сремска Митровица за пројекат: Савска еколошка патрола 2020 (са додељених 96 бодова у Листи вредновања и рангирања) , предлаже се додела износа од 150.000,00 динара;
4. Еко пројект тиму Сремска Митровица за пројекат: Митровица бира да рециклира (са додељених 76 бодова у Листи вредновања и рангирања) предлаже се додела износа од 280.000,00 динара;
5. Еколошком покрету «Еко-Патрол-РС» за пројекат «Зелени град» (са додељених 62 бода у Листи вредновања и рангирања), предлаже се додела износа од 70.000,00 динара;
6. Еколошко друштво « Ушће» из Босута за пројекат : Кућа за одмор (са додељених 57 бодова у Листи вредновања и рангирања) , предлаже се додела износа од 260.000,00 динара;
7. Удружење за заштиту и одгој ситних животиња Срем. Митровица за пројекат : Заштитимо животну средину « СИРМИУМ 2020» (са додељених 56 бодова у Листи вредновања и рангирања) , предлаже се додела износа од 80.000,00 динара;
8. Удружење гљивара «Лисичарка» за пројекат: Едукација о гљиварству са пописом гљива и прављењем микотеке у 2020.години (са додељених 54 бода у Листи вредновања и рангирања), предлаже се додела износа од 100.000,00 динара.

Листа рангирања пројеката је утврђена према критеријумима и мерилима. Учесници конкурса имају право увида у поднете пријаве и приложену документацију у року од три радна дана од дана објављивања листе, односно до 7.5.2020. године. На листу учесници конкурса имају право приговора у року од осам дана од дана њеног објављивања, односно до 12.5. 2020.године.

Одлуку о приговору , надлежни орган доноси у року од 15 дана од дана њеног пријема.

Одлуку о избору пројеката Градска управа за пољопорвреду и заштиту животне средине доноси у року од 30 дана од дана истека рока за подношење приговора.

**У Сремској Митровици**

**Дана: 29.04.2020.**